Държавен вестник, бр. 15, 2010 г., стр. 43

БРОЙ  15	
Д Ъ Р Ж А В Е Н  В Е С Т Н И К 	
СТР.  43  
ПОСТАНОВЛЕНИЕ № 19
ОТ 18 ФЕВРУАРИ 2010 Г.
за изменение и допълнение на нормативни 
актове на Министерския съвет
МИНИСТЕРСКИЯТ СЪВЕТ
П О С ТА Н О В И :
§ 1. В Устройствения правилник на Минис­
терството на транспорта, информационните тех­
нологии и съобщенията, приет с Постановление 
№ 232 на Министерския съвет от 2009 г. (ДВ, 
бр. 78 от 2009 г.), се правят следните изменения 
и допълнения:
1. В чл. 7:
а) в т. 4 след думите „електронните съоб­
щения“ се добавя „пощенските услуги“ и се 
поставя запетая;
б) точка 8 се отменя.
2. В чл. 32:
а) в ал. 1 думите „Сигурност на информация­
та“ се заменят със „Защита на класифицираната 
информация, охрана и вътрешна сигурност“;
б) в ал. 2 числото „358“ се заменя с „319“.
3. Член 34 се изменя така:
„Чл. 34. (1) Инспекторатът е на пряко подчи­
нение на министъра и осигурява изпълнението 
на контролните му функции, като осъществява 
административен контрол в министерството и 
във второстепенните разпоредители с бюджетни 
кредити към министъра. 
(2) Инспекторатът извършва цялостни, ком­
плексни и тематични проверки по утвърден от 
министъра годишен план, както и проверки на 
постъпили сигнали, заявления и предложения, 
а също и по случаи с широк обществен отзвук. 
Проверките се извършват въз основа на пис­
мена заповед на министъра.
(3) При изпълнение на функциите си ин­
спекторатът се ръководи от принципите на 
законност, лоялност, честност, обективност, 
безпристрастност, отговорност, политическа 
неутралност и єерархична подчиненост. 
(4) Дейността на инспектората е насочена 
към всеобхватно, обективно, безпристрастно и 
точно изясняване на проверяваните проблеми и 
предлагане на мерки за тяхното разрешаване. 
(5) Инспекторатът има следните функции:
1. анализира ефективността на дейността на 
министерството и на второстепенните разпо­
редители с бюджетни кредити към министъра;
2. проверява спазването на вътрешните 
правила за организация на работата в минис­
терството и във второстепенните разпоредители 
с бюджетни кредити към министъра;
3. извършва проверки по постъпили сигна­
ли, заявления и предложения срещу незаконни 
или неправилни действия или бездействия на 
служители в министерството и във второстепен­
ните разпоредители с бюджетни кредити към 
министъра; анализира причините и условията за 
констатираните нарушения и предлага мерки за 
отстраняването им и налагането на наказания;
4. осъществява контрол и извършва проверки 
по Закона за предотвратяване и разкриване на 
конфликт на интереси;
5. подпомага министъра при изпълнението 
на задачите, произтичащи от Програмата за 
изпълнение на Националната стратегия за про­
тиводействие на корупцията, като предприема 
мерки за предотвратяване и разкриване на 
корупционни практики и осъществява дейности 
по мониторинг и превенция на корупцията в 
министерството и във второстепенните разпо­
редители с бюджетни кредити към министъра;
6. може да предлага образуването на дис­
циплинарно производство, когато установи, 
че е извършено нарушение на служебните 
задължения, както и на Кодекса за поведение 
на служителите в държавната администрация и 
на Закона за предотвратяване и разкриване на 
конфликт на интереси и на вътрешните актове 
в министерството;
7. контролира спазването на препоръките от 
вътрешния и външния одит и предписанията, 
дадени от компетентните органи при извър­
шени проверки;
8. осъществява и други дейности във връзка 
с административния контрол, произтичащи 
от нормативни актове или възложени от ми­
нистъра;
9. изпълнява специфични задачи и проверки, 
възложени от министъра. 
(6) Организацията на дейността, условията 
и редът на осъществяване функциите на ин­
спектората се определят с акт на министъра.
(7) При осъществяване на своите функции 
инспекторите на министерството имат право да 
изискват документи, сведения, данни, справки и 
други носители на информация от проверяваните 
лица, които са необходими за извършване на 
проверките. Служителите в министерството и 
във второстепенните разпоредители с бюджетни 
кредити към министъра са длъжни да оказват 
пълно съдействие на инспекторите при изпъл­
нение на функциите им. 
(8) При извършване на проверките инспек­
торите на министерството имат право да из­
искват информация от държавните и местните 
органи, от органите на съдебната власт и от 
други институции. 
(9) Ръководителят на инспектората представя 
ежегоден доклад на министъра за дейността на 
инспектората за съответната година.“
4. В глава трета наименованието на раздел V 
се изменя така: